google/wiki40b huggingface dataset:
Steiroheia

Steiroheia, også kalt Steiraheia, er et fjell i Sortland kommune i Nordland. Fjellet på 472 moh. ligger på Langøya, rett vest for tettstedet Sortland, og er et populært turmål for Sortlands befolkning. Litt nedenfor det høyeste punktet på Steiroheia, 443 moh., har Nordland bedriftsidrettskrets hytta Kvila, med ei bok der turgåere kan registrere turene.
Flere ruter kan følges opp til Steiroheia; vanligst er ruta forbi Koven, ruta på forsiden av Rundheia og ruta opp Prestdalen. Det går også sti (Heiveien) opp på nordsiden av Ramnberget. Alle disse rutene går via Presttjønna (Appelsinholla) på ca. 250 moh., der Vesterålen Turlags hytte Turlagsstua ligger. Det er også mulig å gå opp lia fra Steiro, like sør for Sortland tettsted. Forbi Koven og opp Prestdalen kjøres det opp skiløyper om vinteren. Ruta fra parkeringsplassen ved skibua i Vestmarka via Heiveien og Appelsinholla opp til Kvila er ca. 3 kilometer lang.
Den første hytta på Steiroheia, Endresenhytta, ble antakelig bygd tidlig på 1930-tallet. Dagens hytte ble satt opp i 1989/90. I 2009 ble det registrert 24 593 turer på Steiroheia (Kvila). I 2011 var antallet registrerte turer 23 500, og 3169 personer registrerte minst én tur.
Vest for Steiroheia ligger fjellet Bøblåheia på 610 moh. Turen dit kan være en naturlig forlengelse av turen til Steiroheia. På ryggen mellom Steiroheia og Bøblåheia ble det i 2008 funnet et fangstanlegg for villrein, som kan være så mye som 1000 år gammelt.
Greta Gerwig

Karriere

Gerwig fikk oppmerksomhet etter at hun utmerket seg i flere mumblecorefilmer. Fra 2006 til 2009 dukket hun opp i flere av Joe Swanbergs filmer. Hun var manusforfatter og regissør på noen av dem. Gerwig har også samarbeidet med Noah Baumbach på flere filmer, blant annet Greenberg (2010), Frances Ha (2012) og Mistress America (2015). Hun ble nominert til en Golden Globe for rolletolkningen i Frances Ha. Gerwig har også spilt i filmene Damsels in Distress (2011), To Rome with Love (2012), Jackie (2016) og Moderne kvinner (2016). Hun ble nominert til en Critics' Choice Movie Award for rollen i Moderne kvinner.
Gerwig skrev manuset til og regisserte dramakomedien Lady Bird (2017). Filmen vant en Golden Globe for beste musikal eller komedie under den 75. Golden Globe-utdelingen, og hovedrolleinnehaver Saoirse Ronan vant en pris for sin rolleskildring. Gerwig ble også nominert til to Oscar-priser for beste regi og beste originalmanus. Hun er den femte kvinnen som har blitt nominert til Oscar for beste regi. Gerwig har også blitt nominert til en BAFTA-pris for manusarbeidet.
Vasaloppet 2010

Vasaloppet 2010 ble avgjort den 7. mars 2010 og vunnet av Jörgen Brink, Hudiksvalls IF etter en spurtstrid med Daniel Tynell. Løpet var den 86:e utgaven av Vasaloppet. 2010-årets kranskulla var Helene Söderlund og kransmas er Johan Öhagen. Dette var det første Vasaloppet der deltakerne kunne benytte sit-ski. Vinner av dameklassen ble Susanne Nyström, IFK Mora SK. 15 702 av de påmeldte startet fra Berga by, og 13 286 fullførte løpet.

Norske plasseringer

Norske løpere var lenge med å prege Vasaloppet da en gruppe med åtte løpere gikk løs fra start og fikk et forsprang på over to minutter. Thomas Alsgaard og to andre norske var aktive i denne gruppa, og de ble ikke tatt igjen før etter at Evertsberg var passert og over halve rennet var unnagjort. Inn mot mål var det imidlertid bare Jørgen Aukland som hang med, men han måtte ta til takke med fjerdeplassen. Svein Tore Sinnes ble nummer 25, Anders Aukland 30 og Thomas Alsgaard 50.
Slaget ved Fort Frontenac

Slaget ved Fort Frontenac fant sted 26. og 27. august 1758 under syvårskrigen (også kalt den franske og indianske krigen i Nord-Amerika) mellom Frankrike og Storbritannia. Slaget fant sted ved Fort Frontenac, et fransk fort og handelsplass ved dagens Kingston i Ontario, ved østenden av Ontariosjøen der St. Lawrence River munner ut.
Oberstløytnant John Bradstreet ledet en armé på over 3 000 mann, hvor 150 var regulære og resten var militssoldater fra provinsene. Armen beleiret de 110 franske soldatene som var i garnisonen inne i fortet og vant etter to dager. Dette kuttet kommunikasjon- og forsyningslinjen mellom de to store østlige sentrene Montreal og Quebec by og de vestlige områdene til franskmennene (den nordlige ruten, langs Ottawa River, var åpen gjennom hele krigen). Britene tok varer verd 800 000 pund fra handelsstasjonen.
Myntmerke

Et myntmerke er et symbol på mynten som viser hvor den er preget. Produseres det like mynter på flere steder, brukes myntmerket til å skille myntene fra de forskjellige stedene.
Inga Swenson

Bakgrunn

Inga Swenson ble utdannet ved Central High School i hjembyen Omaha i Nebraska, i 1950. Swenson var medlem av studentforeningen Alpha Phi Sorority ved Northwestern University der hun studerte drama og skuespill.

Karriere

Hun er utdannet lyrisk sopran og opptrådte på Broadway i musikalen New Faces rundt 1956, The First Gentleman i 1959, og hun ble nominert til Tony-prisen for beste kvinnelige hovedrolle i en musikal for rollene i 110 in the Shade (1964) og Baker Street (1965).
Ved siden av Broadway-opptredenene har hun også spilt i flere fjernsynsserier. Swenson spilte i to episoder av Bonanza («Inger, My Love» i 1962 og «Journey Remembered» i 1963). I situasjonskomedien Benson spilte hun Gretchen Kraus, en syrlig og dominerende tysk kokke. Den rollen fikk hun takket være rollen som Ingrid Svenson, Corinne Tates biologiske mor (Diana Canova), i fjernsynskomedien Forviklingar. I 1985 og 1986 var hun igjen å se i en fjernsynsserie, denne gangen som matriarken Maude Hazard i miniserien Nord og sør.
Swenson er gift med skuespiller og sanger Lowell Harris, som hun fikk sønnene James (avdød) og Mark med. Selv om det svensk-klingende navnet hennes og aksenten hun brukte blant annet i Benson ble et kjent varemerke i USA, snakker hun vanligvis med en normal amerikansk aksent.
Lapis Audio

Lapis Audio er koret for Trondheims mannlige bergstudenter. Koret ble stiftet 5. mars 1998 av Leif-Johan From Bøthun og Knut Müller. Korets kjennetegn er høyt volum og mange stemmer. For Lapis Audio og dets medlemmer er det gleden ved musikk, ikke kvaliteten av den, som står i høysetet. Korets motto er «Nos omnes simul inutiles» (Sammen er vi ubrukelige).
Korets øverste styringsorgan er Driksdagen. Da velges dirigent for året og dagen skal ifølge tradisjonen ende med en bytur.
EM i boccia 2001

Europamesterskapet i boccia 2001 var det tredje i rekken, og ble arrangert i Teplice i Tsjekkia. 
England og Wales stilte felles lag i dette mesterskapet.
Grisefjorden

Grisefjorden er en del av Stolsfjorden i Flekkefjord kommune i Vest-Agder. Den er 2,5 kilometer lang. Fjorden fortsetter gjennom Loga med en delvis naturlig kanal inn til pollen Loia, som ligger ved Flikka, som trolig er opphav til navnet Flekkefjorden. Småbåter kan gå helt inn.
Fjorden ligger nord for Flekkefjord sentrum, og er forbundet med Lafjord på sørsida gjennom et trangt sund kalt Elva. Fjordens nordlige ende ligger ved bygda Loga. Austadvika går sørøstover mellom Uenes og Drangeid, og på andre sida av Drangeid ligger innsjøen Selura.
Maguindanao

Politisk inndeling

Maguindanao er delt i 28 "municipalities" (landkommuner).
Løren gård

Løren gård var en av storgårdene i østre del av Aker.
Lørenseter var en seter, senere husmannsplass, under Løren gård.
Tommy Smith (1990)

Landslaget

Han ble tatt ut til Fotball-VM 2010 i Sør-Afrika.
Han ble tatt ut i New Zealands tropp til FIFA Confederations Cup 2017 i Russland.
Fernströmprisen

Fernströmsprisen er en fellesbetegnelse for flere svenske priser for medisinsk forskning som årlig deles ut av Fernströmstiftelsen. Stiftelsen deler ut en stor pris som fremragende forsker ved en nordisk forskningsinstitutt, samt seks mindre priser til deles ut til unge lovende forskere ved svenske medisinkse fakultet.
Prisen ble innstiftet i 1978 av Eric K Fernström for å stimulere til medisinsk forskning. Prisen overrekkes under Forskningens dag på Lunds universitet i november hvert år. Prisen omtales som Nordens mest prestisjetunge medisinske pris, nest etter Nobelprisen i medisin.
Anatoliske hieroglyfer

Anatoliske hieroglyfer er en logografisk skrift fra det sentrale Anatolia, bestående av omkring 500 tegn. De ble tidligere kalt hettitiske hieroglyfer, men språket de gjengir har vist seg å være Luvisk og de kalles derfor også luviske hieroglyfer. De er topologisk like egyptiske hieroglyfer, men er ikke utgått fra dem. Det er ingen påvist forbindelse med hettitisk kileskrift.
Den vestindiske føderasjonen under Panamerikanske leker 1959

Den vestindiske føderasjonen under Panamerikanske leker 1959. Den vestindiske føderasjonen deltok i de tredje Panamerikanske leker som ble arrangert i Chicago mellom 27. august og 7. september 1959. De kom på sjuendeplass med to gull-, fire sølv- og åtte bronsemedaljer.
Enhetsstat

En enhetsstat (også kalt unitær stat) er en stat som er sentralstyrt, i motsetning til en føderasjon eller forbundsstat hvor makten er delegert fra delstater gjennom konstitusjonen. Norge, Storbritannia, Nederland og Frankrike er eksempler på enhetsstater.
Sentralstyringen er som regel ikke absolutt. Enhetsstater har nesten alltid delegert makt gjennom ulike grader av lokalstyre i sitt styringssystem, men lovgivende myndighet vil som regel kun være det nasjonale parlamentet.
Askeladden og de nye hjelperne

Askeladden og de nye hjelperne er en barnebok av Bjørg Øygarden. Den kom ut på Cappelen Damm i 2008 og ble nominert til Sørlandets litteraturpris i 2009. Boka er illustrert av Åshild Irgens. Den har 21 korte kapitler og spiller på eventyrene om «Askeladden og de gode hjelperne» og «Prinsessen på glassberget». I tillegg er det allusjoner til flere andre eventyr hvor Askeladden er med. Boka er på 118 sider og har ISBN 9788202277635
Almir de Souza Fraga

Landslaget

Almir de Souza Fraga spilte 5 landskamper for Brasils herrelandslag. Han ble tatt ut i Brasils tropp til Copa América 1993.
Thorleif Løken (skolemann)

Skolemann

Han var lærer ved Frogner skole 1904–1914, ved Akers kommunale middelskole 1914–1918, inspektør ved Akers kommunale gymnasium 1918–1939 og lektor ved Oslo katedralskole fra 1940. Han underviste også ved Haagaas Artiumskursus. Han hadde forskjellige verv, bl.a. som formann i Akers lektorforening og formann i Den akademiske lærerstands understøttelsesselskap. Han var også interessert i sjøfart og var redaktør for bladet Skibsfart. Han utgav flere bøker.

Politikk

Han var medlem av kommunestyret i Bærum 1937–1940 og 1945–1951 og av formannskapet fra 1945. Han ble også formann i Bærum skolestyre i 1945 og igjen fra 1948. Han var nestleder i Høyre i Østre Bærum i 1940 og 1945.
Oljeindustri

Oljeindustri, også kalt petroleumsvirksomhet og oljenæring, betegner den virksomheten som utvinner og foredler petroleumsprodukter fra petroleum, det vil si fra  råolje, naturgasskondensat og naturgass. Foretak som er involvert i denne industrien, er både oljeselskaper og leverandører og underleverandører til disse, ofte kalt oljeservice.
Christopher O'Neill

Tidlig liv

O'Neill ble født i London som sønn av Paul Cesario O'Neill (1926–2004), en amerikansk investor som kom til London i 1960-årene for å opprette det europeiske hovedkontor for investeringsbanken Oppenheimer & Co, og Eva Maria Walter (født 1940), som ble født i Østerrike. Deres ekteskap var hans andre og hennes tredje.
Han har fem halvsøstre. Han vokste opp i London og St. Gallen, tilbrakte ofte tid i Østerrike og Tyskland, og har både britisk og amerikansk statsborgerskap.
Hans Fredrik Grøvan

Bakgrunn og utdannelse

Han er utdannet cand.polit med hovedfag i pedagogikk og har arbeidet som grunnskolelærer, rektor og amanuensis. Han har for eksempel jobbet som høyskolelektor på Høyskolen i Finnmark (1983-84) og akademirektor på NLA Høgskolen Bergen (1984-89). I pedagogisk sammenheng har han også hatt styreverv i Fjellhaug bibelskole og Fjellhaug Internasjonale Høgskole, NLA Høgskolen, NLA Høgskolen Bergen, NLA Mediehøgskolen Gimlekollen og Høyskolen i Agder.

Politisk arbeid

Han ble valgt som stortingsrepresentant fra Vest-Agder etter stortingsvalget i 2013. Han representerer Kristelig Folkeparti, og er fra januar 2019 parlamentarisk leder for partiets stortingsgruppe. Grøvan var sentral i revideringen av grunnloven i 2014.  
Grøvan var vararepresentant på Stortinget for KrF i Vest-Agder 2001-05 og 2009-13.
Den 1. desember 2016 ble Grøvan valgt som førstekandidat for Vest-Agder KrF til stortingsvalget 2017. Vennesla-ordfører Torhild Bransdal, Kvinesdal-ordfører Per Sverre Kvinlaug og formannskapsmedlem i Kristiansand kommunestyre Tove Welle Haugland følger på de neste plassene. 
Av verv i partiorganisasjonen var han nestleder Vest-Agder KrF fra 2000 til 2006 og fylkesleder fra 2011 til 2013. 
Han har tidligere vært ordfører i Lyngdal kommune 1995–2007 og medlem av Lenvik kommunestyre 1979-83.

Annet

Han var styreleder i Agder Energi fram 2002-05. Grøvan har også hatt en stilling som prosjektleder ved Senter for livsmestring (2007-10) og vært daglig leder i Lister nyskaping. I 2011-2015 var han styreleder for Beit Skandinavia, et gjestehus i Haifa som jobber for gode relasjoner mellom Israel og Norge.
Stortingsvalget 2013 i Troms

Stortingsvalget 2013 i Troms ble avholdt 9. september 2013. Det skulle velges seks stortingsrepresentanter for Troms for perioden 2013–2017, herav fem distriktsmandater og ett utjevningsmandat. Det er ett distriktsmandat mindre enn i de to foregående stortingsperiodene.

Nominasjoner

Det er 15 valglister som er godkjent av fylkesvalgstyret i Troms.
Nokia 1200

Nokia 1200 er en GSM mobiltelefon solgt av Nokia. Telefonen ble lansert i mai 2007.
Caramba

Caramba var en svensk musikkgruppe fra begynnelsen av 1980-tallet. Gruppen var et studioprosjekt med Michael B. Tretow og Ted Gärdestad. Deres eneste album, Caramba fra 1981, oppgir bare medlemmene som pseudonymer. Albumet er mest kjent for at sangene synges i ikke-eksisterende språk. Imidlertid har sangene som imiterer en spesiell regional musikkstil også en tekst som imiterer den fonemiske strukturen til språk i samme region.
Det verserte mange rykter på den tiden om hvem som sto bak Caramba, for eksempel Björn Skifs, Claes af Geijerstam, Ted Gärdestad, Björn Ulvaeus og Benny Andersson. Det var først på slutten av 1990-tallet at medlemmenes identitet ble bekreftet.

Musikken

Musikken er parodier på ulike genrer, som f.eks. «Spottnjik» (russisk folkemusikk), «Eine Feine» (eurodisko), «Aitho» (japansk) og «Anna Kapoe» (Hawaii-musikk). Formen er lik den som ble brukt av blant andre Spike Jones.

Annet

Sangen Hubba Hubba Zoot-Zoot ble sluppet som en singel og ble en hit. Noen av låtene fra albumet Caramba finnes også på Michael B Tretow's «Greatest Hits».
Finnemanntallet for 1686

Finnemanntallet for 1686 var en folketelling iverksatt av norske myndigheter i 1686 for å få en oversikt over hvor mange finske innvandrere, eller skogfinner, som hadde slått seg ned i Norge.
William Colby

Tilknytning til Norge

Under krigen ledet William Colby en tropp fallskjermjegere hovedsakelig av skandinavisk opprinnelse. De skulle gjøre sabotasjeaksjoner bla for å hindre tyske troppeforflytninger. Styrken tilhørte OSS Norwegian Special Operations Group (NORSOG), som igjen var en del av 99th Infantry Battalion.  The Office of Strategic Services var forløperen til det amerikanske etterretningsbyrået U.S. Central Intelligence Agency (CIA). De gjenomførte 1 vellykket sabotasje,  Operasjon rype eller Lapwing som det heter på engelsk. Dette er de eneste amerikanske styrker som kjempet på norsk landjord under krigen. Gjennom motstandsbevegelsen ble nordmenn rekruttert opp i fjellene for å bistå amerikanerne, men krigen var i praksis over.
Senere ble William Colby amerikansk militærattasje i Stockholm (1953). Den virkelige jobben hans var å lede CIAs operasjoner i Norge og Sverige, samt å bygge opp den topp hemmelige undergrunnshæren Stay Behind.
Saint-Amand-Montrond

Geografi

Byen ligger ved Chers østlige bredd. Elva skiller byen fra kommunen Orval på den andre siden. To bruer knytter de to kommunene sammen.

Historie

Det har vært bosetninger ved Saint-Amand tilbake til førhistorisk tid. Tre byer ble delt i middelalderen, Saint Armand le Chastel, Montrond og Saint Armand sous Montrond.
Kristoffer Eikrem

Karriere

Eikrem har en bachelor grad i utøvende jazz fra Norges musikkhøgskole (2010). Han er anerkjent som trompetist med bandet Mopti (band), og vant Jazzstipendiatprisen på Moldejazz i 2016. På 2016-festivalen i Molde gikk han på scenen med sin egen kvintett og kunne presentere den Amerikanske cool jazz saksofonisten Jimmy Halperin som solist.
Pete Sessions

Representantenes hus

I tillegg til å være formann i kongressens regelkomité, er Sessions medlem av underkomiteen angående regler og organisasjon av huset. Han er i tillegg medlem av Tea Party-kakusen i huset. 
Pete Sessions har fått særlig oppmerksomhet for å ha passert og stå bak "The Family Oppurtunity Act" tidligere i karrieren sin, og for å ha sponset utformingen av gruppen som utdannet sine kolleger i huset om Downs syndrom; "Kongressens downs syndrom kakus".
Da Representantenes hus sin tidligere majoritetsleder, Eric Cantor, overraskende tapte primærvalget i sitt distrikt mot Tea Party-yndlingen Dave Brat, ble det spekulert om Sessions hadde til hensikt å stille til vervet, et verv Californias Kevin McCarthy ble valgt til.
Jules Michelet

Mesterverk

I 1867 ferdigstilte Michelet sitt livs store verk om Frankrikes historie. I sin vanlige utgave omfattet verket nitten bind. Det første av disse omhandler den tidlige historien opp til Karl den stores død, det andre med blomstringstiden i føydalismens Frankrike, det tredje handler om 1200-tallet, det fjerde, femte og sjette om hundreårskrigen, det syvende og åttende om etableringen av bondemakten under Karl VII og Ludvig XI. 1500- og 1600-tallet hadde fire bind hver, en god del kun perifert forbundet til fransk historie, spesielt de to bindene titulert henholdsvis Renaissance og Reforme. De siste tre bindene førte historien videre til 1700-tallet og fram til den franske revolusjonen.

Akademisk omdømme

Michelet var kanskje en av de første historikere som gav en fargerik beskrivelse av middelalderen, og hans opptegnelser er fortsatt blant de mest livaktige som finnes. Hans studier av manuskripter og trykte autoriteter var omfattende, men hans fantasifulle forestillingsevne og sterke religiøse og politiske fordommer fikk ham til å vurdere alle ting fra en entydig personlig synsvinkel. Behandlingen av de historiske hendelsene har derfor varierende kvalitet hos Michelet.

Familie

Michelet synes å ha blitt gift med en kvinne i 1824 som ikke er blitt identifisert. I 1849 giftet han seg med Athénaïs Mialaret (1826–1899). Hun var lærer i St. Petersburg og begynte brevveksling med ham grunnet hennes beundring for hans ideer. De ble forlovet før de noen gang møtes. Siden støttet hun ham i hans arbeid og forberedte et nytt arbeid, La nature, på den tiden han døde. Hans hustru kom til å bli forfatter i egen rett, blant annet med Mémoires d'une enfant i 1867 og Les chats i 1904.
Oplands Distriktslag for Idrett

Oplands Distriktslag for Idrett (stiftet 1919) var et organisasjonsledd under Norges Landsforbund for Idrett 
og et fellesorgan for idrett i Oppland i perioden 1919-1940.
Oplands Distriktslag for Idrett ble dannet sammen med 20 andre distriktslag i 1919. Etter sammenslåingen med arbeideridrettskretsene, 
ble de nye kretsene Oppland Idrettskrets og Gudbrandsdal Idrettskrets dannet i 1945.
Timms Hill

Timms Hill, også skrevet Timm′s Hill, er en høyde på 595 meter over havet som er det høyeste punkt i den amerikanske delstaten Wisconsin. Den befinner seg i Price County.
Den inngår i Timms Hill County Park, en liten naturpark. På det øyeste punktet er det et utkikkstårn av tre; opprinnelig bygd som tiltak for å oppdage skogbranner.
Avskær

Avskær (ave=grunn vik + skjær, svensk Avaskär) var en by i Christianopel Sogn, i Øster Herred i det Blekinge som  var en del av Danmark. Varianter av bynavnet er Aghaskjær, Auskeer, Anskier, Ausker og Awascher.

Historie

Avskær var i middelalderen en liten by, beliggende ca. 6 km fra den svenske grensen. Den omtales første gang 1350 i forbindelse med et brev om en arvetvist, som byens borgerne sendte til Lübeck. Brevet er forsynt med et segl, hvorpå det står: Civitatis Avskær. Arkeologene vet at den har opprettholdt handelsforbindelser med hansabyene. 
Under en utgravning i 1976, fant man en del husrester, deler av et gatenett samt en kirkegård med et par hundre graver, som trolig stammer fra 1500-tallet. De døde er blitt begravet i sine hverdagsklær, og ifølge middelaldersk gravskikk er de fleste blitt plassert utstrakt på ryggen med hodet mot vest. En del av begravelsene er foregått ganske skjødesløst, som muligvis kunne indikere at de var krigsofre, kanskje fiendtlige soldater. Kun en eneste barnegrav ble registrert. 
Et annet interessant funn var en stenkjeller, som en gang hadde tilhørt et hus som var brent ned, og senere brukt som avfallsdepot. Andre funn var såkalte bierhaner, som har tilhørt øltønner og muligvis stammer fra et skjenkested.
Pga. beliggenheten ble Avskær rammet av flere trefninger og branner under de svensk-danske krigene. Den har vært lett å innta, da den trolig ikke har vært befestet. 
Byen eksisterte frem til 1600, da den sammen med Lykkeby mistet sine kjøpstadsprivilegier til fordel for den nyanlagte festningsby Christianopel.

Forhandlinger i Avskær

I 1451 møttes den svenske kong Karl Knutsson (Bonde) og Danmarks konge Christian I i Avskær for blant annet å diskutere retten til Gulland. Paven sendte en kardinal til møtet for å øke presset på den danske og den svenske kongen. Formelt handlet forhandlingene om Karl Knutsson kunne kalle seg konge av Norge, til tross for at han ikke styrte landet. Kong Christian på sin side krevde at den avdøde unionskongen Christoffers morgengave til dronning Dorothea, som nå var gift med Christian, skulle innfris. Morgengaven besto av enten Värmland og Närke eller 15000 gylden. Møtet ble en fiasko, og i 1452 inntok Karl Knutsson Avskær. Fem år senere, i 1457, var Kalmarunionen gjenopprettet med Christian som konge.  
Under Den nordiske syvårskrig ble byen brent ned av svenskene (15. september 1563), og selv om den ble gjenoppbygget, var dens storhetstid over. Blant annet hadde havneforholdene blitt dårligere som følge av landforhøyningen. 
I 1598 ankom Sigismund Avskær med sin flåte, og dro deretter videre Kalmar få å hevde sin rett til den svenske tronen. Året etter besluttet Christian IV å anlegge en ny og bedre befestet by i nærheten (Christianopel), og Avskær forsvant dermed langsomt ut av historien.
Avaskär er i dag en flat strandeng. Ute i vannet ligger øyer og skjær, en vik og bortenfor øyene den sydlige delen av Kalmarsund. Det finnes en fotballbane, noen få hus og et begravelseskapell.